புத்தகக் கடை நடத்துவது கூட புஷ் ஆட்சியில் ஆபத்தானதாகிவிட்டது. பயங்கரவாத எதிர்ப்பு சட்டத்தின் கீழ் எந்த புத்தகக்கடைக்கும் போலீஸ் சென்று ஒரு வாடிக்கையாளர் அங்கே என்னென்ன புத்தகம் வாங்கினார் என்று ரிகார்டுகளை சோதனையிட்டுத் தெரிந்துகொள்ளலாம். இப்படி தங்கள் கடை சோதனையிடப்பட்டது என்று யாரிடமும் கடைக்காரர் தெரிவிக்கக்கூடாது. இப்படி சோதனை நடந்தால் அதைப் பற்றி புத்தகக்க்கடைக்காரர்கள் சங்கத்திடம் கூட சொல்லுவது சட்ட விரோதம் என்பதால், எங்களுக்கும் அதைச் சொல்ல வேண்டாம் என்று கருத்துச் சுதந்திரத்துக்கான புத்தக விற்பனையாளர்கள் சங்கம் கடிதம் எழுதியுள்ளது. ‘ எங்களுக்கு சங்கத்தின் வழக்கறிஞர் உதவி தேவைப்படுகிறது ‘ என்று மட்டும் எழுதினால் போதும் என்கிறது.